b"\n_START_ARTICLE_\nAnt\xc3\xb3nio Costa\n_START_SECTION_\nBiografia\n_START_PARAGRAPH_\nNascut a la freguesia de S\xc3\xa3o Sebasti\xc3\xa3o da Pedreira pertanyent a Lisboa, el 1961, Costa \xc3\xa9s fill de l'escriptor Orlando Ant\xc3\xb3nio da Costa (1929-2006), reconegut poeta i escriptor de filiaci\xc3\xb3 comunista nascut a Mo\xc3\xa7ambic i criat a l'antiga colonia de Goa a l'\xc3\x8dndia, i de la periodista Maria Ant\xc3\xb2nia Palla. Est\xc3\xa0 llicenciat en Dret, per la Facultat de Dret de la Universitat de Lisboa, on va ser membre de l'Associaci\xc3\xb3 Acad\xc3\xa8mica (1982-1984) i director de la Revista da AAFDL entre 1986 i 1987. Va fer un postgrau en Estudis Europeus, a l'Institut Europeu de la Universitat Cat\xc3\xb2lica Portuguesa. Abans de comen\xc3\xa7ar la seva carrera pol\xc3\xadtica, va exercir l'advocacia.\n_START_SECTION_\nCarrera pol\xc3\xadtica\n_START_PARAGRAPH_\nLa seva carrera pol\xc3\xadtica va comen\xc3\xa7ar, quan encara estudiava, a l'Ajuntament de Lisboa, el 1982, on va estar durant onze anys. Entre 1991 i 1995 va ser diputat a l'Assemblea de la Rep\xc3\xbablica. El 1993 es converteix en el candidat i, finalment, regidor de l'alcaldia de Loures. Ocup\xc3\xa0 la Secretaria Nacional del Partit Socialista el 1994 i va formar part de la XIII Govern com a secretari d'Estat entre 1995 i 1997. Entre 1997 i 1999 es convert\xc3\xad en Ministre d'Afers Parlamentaris i entre 1999 i 2002 ocup\xc3\xa0 la cartera de Just\xc3\xadcia. Va ser el membre del govern responsable de l'Expo'98 (en 1997). Entre el 2002 i el 2004 va ser el president del Grup Parlamentari socialista i entre el 2004 i el 2005, diputat al Parlament Europeu. Mentre exercia el c\xc3\xa0rrec de Ministre de l'Interior entre el 2005 i 2007, quan va abandonar el govern per ser convertir-se en candidat a les eleccions municipals de Lisboa. Va sortir vencedor amb el 29,54\xc2\xa0% dels vots i va ser reelegit el 2009 amb majoria absoluta._NEWLINE_El 2007 va ser elegit vicepresident per a la pen\xc3\xadnsula Ib\xc3\xa8rica de la Uni\xc3\xb3 de Ciutats Capitals Iberoamericanes (UCCI). Ant\xc3\xb3nio Costa ha estat, tamb\xc3\xa9, un dels comentaristes del programa de debat i an\xc3\xa0lisi pol\xc3\xadtica Quadratura do C\xc3\xadrculo, que es pot veure al canal SIC Not\xc3\xadcies._NEWLINE_En 2014 es va convertir en Secretari general del Partit Socialista, obtenint el segon lloc en les eleccions parlament\xc3\xa0ries de l'any seg\xc3\xbcent, per darrere de la coalici\xc3\xb3 conservadora encap\xc3\xa7alada per Pedro Passos Coelho, que va guanyar tot i que en minoria. Costa va aconseguir arribar a un acord in\xc3\xa8dit amb comunistes i bloquistes que el va portar, despr\xc3\xa9s de ser rebutjat el designat Passos Coelho pel nou parlament, a ser nomenat pel president Cavaco Silva nou primer ministre portugu\xc3\xa8s."